Video: Restaurant lyk kompleet soos ŉ tekenprent!Cafe Yeonnam-dong 239-20 in Seoel, Suid-Korea Daar is ŉ handjievol foto’s en video’s beskikbaar van Cafe Yeonnam-dong 239-20 in Seoel, Suid-Korea. Dit is ontwerp om soos ŉ 2D-swart-en-wit-tekening te lyk. Die kunstige, monochroom-ontwerp is geïnspireer deur die Koreaanse televisieprogram, W, deur Lee Jong-suk en Han Hyo-joo. In dié program bots die karakters tussen “twee wêrelde”, die regte wêreld en ŉ fantasiewêreld in ŉ tekenprent. Die ontwerp van Cafe Yeonnam-dong 239-20 skep ŉ optiese illusie en dit lyk byna of jy in ŉ tekenprent-illustrasie ingestap het. Die dekor, meubels, mure en vloere en selfs die eetgerei en bekers lyk soos ŉ tekening. Kyk op die restaurant se Instagram-rekening vir nog foto’s.